ai4bharat/Pralekha huggingface dataset:
কেন্দ্রীয়মন্ত্রিসভা
গুজরাটের ভদোদরায় জাতীয় রেল ও পরিবহণ প্রতিষ্ঠানে উপাচার্যের পদ সৃষ্টিতে মন্ত্রিসভার সায়
নয়াদিল্লি, ১১ জানুয়ারী, ২০১৯
ভারতের প্রথম রেল ও পরিবহণ বিশ্ববিদ্যালয়, জাতীয় রেল ও পরিহবণ প্রতিষ্ঠান -এর উপাচার্যের পদ সৃষ্টির বিষয়ে কেন্দ্রীয় মন্ত্রিসভা সম্মতি জানিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বৃহস্পতিবার  এই সিদ্ধান্ত গ্রহণ করা হয়েছে।
এনআরটিআই-এর উপাচার্য প্রধান কার্যকরী অধিকর্তা হিসেবে দায়িত্ব পালন করবেন। প্রতিষ্ঠানের প্রতিটি কাজ তাঁর তত্ত্বাবধান ও নিয়ন্ত্রণে থাকবে এবং ডিমড বিশ্ববিদ্যালয় হতে চলা প্রতিষ্ঠানের প্রত্যেক কর্তৃপক্ষের সিদ্ধান্ত রূপায়ণের দায়িত্বও উপাচার্যকে নিতে হবে। ৫ই সেপ্টেম্বর, ২০১৮ থেকে এনআরটিআই এই আবাসিক ১০৩ জন ছাত্রছাত্রীকে নিয়ে দুটি স্নাতক স্তরের কোর্স-বিএসসি  ও ডিবিএ  চালু করেছে। তিন বছরের এই স্নাতক স্তরের দুটি বিষয়ে বিভিন্ন বিষয়ের পাঠ্য থাকবে যা বিশ্বের সেরা প্রতিষ্ঠানগুলির মান অনুযায়ী তৈরি করা হয়েছে।
যৌথ গবেষণা ছাড়াও ছাত্রছাত্রী ও শিক্ষকদের বিনিময় কর্মসূচির জন্য এনআরটিআই সেরা আন্তর্জাতিক প্রতিষ্ঠানগুলির সঙ্গে সহযোগিতা স্হাপন করবে।
মার্কিন যুক্তরাষ্ট্রের কর্ণেল বিশ্ববিদ্যালয়, বার্কলের ক্যালিফোর্নিয়া বিশ্ববিদ্যালয় রাশিয়ার এনআরটিআই ও মস্কোর সেন্ট পিটার্সবার্গের পরিবহণ বিশ্ববিদ্যালয়ের সঙ্গে এখন পর্যন্ত চুক্তি স্বাক্ষর করা হয়েছে।
উল্লেখ্য, প্রধানমন্ত্রী নরেন্দ্র মোদীর ভাবনাচিন্তা অনুযায়ী এনআরটিআই পরিবহণ সংক্রান্ত শিক্ষা, একাধিক বিষয়ে গবেষণা ও প্রশিক্ষণে গুরুত্ব দেবে। রেল ও পরিবহণ ক্ষেত্রের জন্য উচ্চমানের বিশেষজ্ঞমানের সম্পদ তৈরী করতে ২০১৮তে এনআরটিআই-কে একটি ডিমড-টু-বি বিশ্ববিদ্যালয় হিসেবে স্হাপন করা হয়।
CG/SC/NS
(Visitor Counter : 87
প্রধানমন্ত্রীরদপ্তর
প্রধানমন্ত্রী ১২ই জানুয়ারি তামিলনাডুর ১১টি নতুন মেডিকেল কলেজ এবং সেন্ট্রাল ইন্সটিটিউট অফ ক্লাসিকাল তামিলের নতুন ক্যাম্পাস উদ্বোধন করবেন
দেশ জুড়ে স্বল্প মূল্যে ডাক্তারি পাঠক্রম এবং উন্নত স্বাস্থ্য পরিকাঠামো গড়ে তুলতে প্রধানমন্ত্রীর উদ্যোগের সঙ্গে সাযুজ্য রেখে নতুন মেডিকেল কলেজগুলির মাধ্যমে ১ হাজার ৪৫০টি এমবিবিএস – এর আসন সংখ্যা বৃদ্ধি পাবে
শাশ্বত তামিল ভাষা সংরক্ষণ ও প্রচারে কেন্দ্রীয় সাহায্যপুষ্ট সেন্ট্রাল ইন্সটিটিউট অফ ক্লাসিকাল তামিলের নতুন ক্যাম্পাসটি গুরুত্বপূর্ণ ভূমিকা পালন করবে
শাশ্বত ভাষাগুলির প্রসার ও ভারতীয় ঐতিহ্যের সংরক্ষণের জন্য প্রধানমন্ত্রীর পরিকল্পনার সঙ্গে সাযুজ্য রেখেই এই পদক্ষেপ
নয়াদিল্লি, ১০ জানুয়ারি, ২০২২
প্রধানমন্ত্রী শ্রী নরেন্দ্র মোদী ১২ই জানুয়ারি বিকেল ৪টায় ভিডিও কনফারেন্সের মাধ্যমে তামিলনাডুর ১১টি নতুন সরকারি মেডিকেল কলেজের উদ্বোধন করবেন। এই অনুষ্ঠানে চেন্নাইয়ে সেন্ট্রাল ইন্সটিটিউট অফ ক্লাসিকাল তামিলের নতুন ক্যাম্পাসটিও প্রধানমন্ত্রী উদ্বোধন করবেন।
প্রায় ৪ হাজার কোটি টাকা ব্যয়ে এই মেডিকেল কলেজগুলি তৈরি করা হয়েছে। এর মধ্যে কেন্দ্র ২ হাজার ১৪৫ কোটি টাকা দিয়েছে। বাকি খরচ তামিলনাডু সরকার বহন করেছে। বিরুধুনগরম, নমক্কল, নীলগিরি, তিরুপ্পুর, তিরুভাল্লুর, নাগাপট্টিনাম, ডিঙ্গিগুল, কাল্লাকুরিচি, আরিয়ালুর, রামানাথপুরম এবং কৃষ্ণগিরি জেলায় এই মেডিকেল কলেজগুলি গড়ে উঠেছে। দেশ জুড়ে স্বল্প মূল্যে ডাক্তারি পাঠক্রম ও উন্নত স্বাস্থ্য পরিকাঠামো গড়ে তোলার জন্য প্রধানমন্ত্রীর উদ্যোগের সঙ্গে সাযুজ্য রেখে এই মেডিকেল কলেজগুলি প্রতিষ্ঠা করা হয়েছে। এর ফলে, এমবিবিএস-এর আসন সংখ্যা ১ হাজার ৪৫০টি বৃদ্ধি পেল। ‘এস্টাব্লিশিং অফ নিউ মেডিকেল কলেজেস অ্যাটাচড্ উইথ এক্সিটিং ডিস্ট্রিক্ট/রেফারাল হসপিটাল’ – প্রকল্পের আওতায় এই কলেজগুলি গড়ে তোলা হয়েছে। দেশের যেসব জেলায় কোনও সরকারি বা বেসরকারি মেডিকেল কলেজ নেই, সেখানে কেন্দ্রীয় অর্থানুকূল্যে মেডিকেল কলেজ তৈরি করা হচ্ছে।
চেন্নাইয়ে সেন্ট্রাল ইন্সটিটিউট অফ ক্লাসিকাল তামিল  – এর নতুন ক্যাম্পাসটি ভারতীয় ঐতিহ্যের সংরক্ষণ ও শাশ্বত ভাষাগুলির প্রসারের জন্য প্রধানমন্ত্রীর উদ্যোগের সঙ্গে সাযুজ্য রেখে নির্মিত হয়েছে। সম্পূর্ণ কেন্দ্রীয় অর্থানুকূল্যে এই প্রতিষ্ঠানটি পরিচালিত হয়। সিআইসিটি্র নবনির্মিত ভবনটি নির্মাণে ব্যয় হয়েছে ২৪ কোটি টাকা। এতদিন সিআইসিটি একটি ভাড়া বাড়ি থেকে কাজ করছিল। বর্তমানে তিনতলা ভবনটিতে গ্রন্থাগার, বৈদ্যুতিন গ্রন্থাগার, সম্মেলন কক্ষ এবং মাল্টি মিডিয়াল হল রয়েছে।
কেন্দ্রীয় শিক্ষা মন্ত্রকের অধীনস্ত সিআইসিটি শাশ্বত তামিল ভাষার প্রসারে বিভিন্ন গবেষণামূলক উদ্যোগে যুক্ত। প্রাচীণ তামিল ভাষার অনন্য বৈশিষ্ট্য তুলে ধরাই গবেষণার মূল কাজ। এই প্রতিষ্ঠান ছাত্রছাত্রীদের সাহায্যের জন্য বিভিন্ন উদ্যোগ নিয়ে থাকে। এখানে নিয়মিত সম্মেলন ও প্রশিক্ষণ কর্মসূচির পাশাপাশি, গবেষণার জন্য ফেলোশিপ দেওয়ার ব্যবস্থা রয়েছে। বিভিন্ন ভারতীয় ভাষা ও ১০০টি বিদেশি ভাষায় ‘তিরুক্কুরাল’-এর অনুবাদ করে তা প্রকাশ করার দায়িত্বও সিআইসিটি-কে দেওয়া হয়েছে। বিশ্ব জুড়ে শাশ্বত তামিল ভাষার প্রসারে নবনির্মিত ক্যাম্পাসটি গুরুত্বপূর্ণ ভূমিকা পালন করবে।
CG/CB/SB
(
প্রধানমন্ত্রীরদপ্তর
২৪শে অক্টোবরের মন কি বাত অনুষ্ঠানের জন্য সকলের মতামত আহ্বান করেছেন প্রধানমন্ত্রী
নতুনদিল্লি, ১৬ই অক্টোবর, ২০২১
প্রধানমন্ত্রী শ্রী নরেন্দ্র মোদী ২৪শে অক্টোবর রবিবার মন কি বাত অনুষ্ঠানের ৮২তম পর্বে সকলকে তাঁদের মতামত জানাতে আহ্বান করেছেন। নমো অ্যাপ, মাই গভে এই মতামত পাঠানো যাবে। এছাড়াও যে কেউ 1800-11-7800-এ তাঁর বক্তব্য রেকর্ড করে পাঠাতে পারেন।
এক ট্যুইট বার্তায় প্রধানমন্ত্রী বলেছেন, “এই মাসে ২৪ তারিখে #MannKiBaat সম্প্রচারিত হবে। এই পর্বে আপনাদের মতামত আমাকে জানান। নমো অ্যাপ, @mygovindia মতামত লিখে পাঠান। যে কেউ 1800-11-7800-এ তাঁর বক্তব্য রেকর্ড করেও পাঠাতে পারেন। https://t.co/QjCz2bvaKg"
(CG/CB/SFS
প্রতিরক্ষামন্ত্রক
প্রতিরক্ষা মন্ত্রী রাজনাথ সিং করোনা সংক্রমিত
নয়াদিল্লি, ২০ এপ্রিল, ২০২৩
প্রতিরক্ষা মন্ত্রী রাজনাথ সিং-এর করোনা সংক্রমণ ধরা পড়েছে। আজ নতুন দিল্লিতে ভারতীয় বায়ুসেনার কম্যান্ডার্স কনফারেন্সে যোগ দেওয়ার কথা ছিল তাঁর। স্বাভাবিকভাবেই সেই কর্মসূচি বাতিল করেছেন তিনি।
প্রতিরক্ষা মন্ত্রী বাড়িতেই বিচ্ছিন্নবাসে রয়েছেন। মৃদু উপসর্গ রয়েছে তাঁর। চিকিৎসকরা তাঁকে বিশ্রাম নেওয়ার পরামর্শ দিয়েছেন।
PG/AC/NS
(Visitor Counter : 41
কেন্দ্রীয়মন্ত্রিসভা
রেল মন্ত্রক এবং ইউরোপীয় কমিশনের ডায়রেক্টরেট জেনারেল ফর মবিলিটি অ্যান্ড ট্রান্সপোর্ট প্রতিষ্ঠানের মধ্যে রেল ক্ষেত্রে সহযোগিতার লক্ষ্যে প্রশাসনিক চুক্তিতে মন্ত্রিসভার সায়
নয়াদিল্লি, ২৩ অক্টোবর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে রেল মন্ত্রক ও ইউরোপীয় কমিশনের ডায়রেক্টরেট জেনারেল ফর মবিলিটি অ্যান্ড ট্রান্সপোর্ট প্রতিষ্ঠানের মধ্যে ভবিষ্যৎ প্রযুক্তির আদান-প্রদান সহযোগিতা বৃদ্ধি ও রেল ক্ষেত্রে সহযোগিতার লক্ষ্যে স্বাক্ষরিত প্রশাসনিক চুক্তি অনুমোদন করা হয়েছে। উল্লেখ করা যেতে পারে, গত তেসরা সেপ্টেম্বর এই চুক্তি স্বাক্ষরিত হয়।
এই চুক্তি স্বাক্ষরের ফলে ভারতে রেল ক্ষেত্রে সংস্কার ও নিয়ন্ত্রণমূলক ব্যবস্থা গ্রহণ করা সম্ভব হবে। এর ফলে, রেল চলাচলে সুরক্ষা ও নিরাপত্তা যেমন বাড়বে, তেমনই ভারতীয় রেলের আর্থিক অবস্থাও মজবুত হবে। রেল পরিষেবায় মানোন্নয়নের পাশাপাশি, সামগ্রিক কাজকর্মে দক্ষতা বাড়বে এবং মুনাফার পরিমাণ বৃদ্ধি পাবে। এমনকি, সিগন্যাল ও রেল চলাচল নিয়ন্ত্রণ ব্যবস্থার মানও ইউরোপীয় স্তরের সমপর্যায়ে পৌঁছবে। রেল ক্ষেত্রে উদ্ভাবনে গতি আসবে এবং বিভিন্ন কাজকর্ম পরিচালিত হবে ডিজিটাল পদ্ধতিতে। আন্তর্জাতিক রেল সংক্রান্ত সম্মেলন ও গুণমান নিরূপণ সংক্রান্ত বিভিন্ন প্রতিষ্ঠানের সঙ্গে অভিজ্ঞতা বিনিময় বাড়বে। একই সঙ্গে, সমগ্র রেল ব্যবস্থায় এক কার্যকর নীতি গ্রহণ করা সম্ভব হবে, যার প্রভাব পড়বে অর্থনৈতিক, সামাজিক ও পরিবেশগত ক্ষেত্রের ওপরেও।
CG/BD/SB
(Visitor Counter : 45
স্বরাষ্ট্র মন্ত্রক
স্বরাষ্ট্র মন্ত্রক মিশনারি অফ চ্যারিটির  ব্যাঙ্ক অ্যাকাউন্ট বন্ধ করেনি
ভারতীয় স্টেট ব্যাঙ্ক  জানিয়েছে যে মিশনারি অফ চ্যারিটি নিজে থেকেই এসবিআই-কে তার অ্যাকাউন্ট বন্ধ করার অনুরোধ জানিয়েছে
এফসিআরএ-এর নিবন্ধীকরণ সংক্রান্ত পুনর্নবীকরণের আবেদনটি প্রতিকূল কিছু কারণে গ্রহণ করা হয়নি
পুনর্নবীকরণের বাতিল সংক্রান্ত কোনো পর্যালোচনার আবেদন মিশনারি অফ চ্যারিটি থেকে করা হয়নি
নতুন দিল্লি, ২৭ ডিসেম্বর, ২০২১
মিশনরি অফ চ্যারিটি -এর এফসিআরএ-র নিবন্ধীকরণ সংক্রান্ত পুনর্নবীকরণের আবেদনটি ২৫ ডিসেম্বর গৃহীত হয়নি। বৈদেশিক অনুদান নিয়ন্ত্রণ আইন -এর আওতায় পুনর্নবীকরণ সংক্রান্ত আবেদনটি প্রয়োজনীয় শর্তাবলী অনুযায়ী না করায় সেটি ২৫ ডিসেম্বর বাতিল করা হয়েছে। ২০১০ সালের এফসিআরএ এবং ২০১১ সালের বৈদেশিক অনুদান নিয়ন্ত্রণ সংক্রান্ত নিয়মাবলী অনুযায়ী এক্ষেত্রে প্রয়োজনীয় শর্ত পূরণ হয়নি।
এফসিআরএ-র নিয়ম অনুসারে মিশনারি অফ চ্যারিটি নিবন্ধীকৃত সংস্থা। এর নিবন্ধীকরণ সংখ্যা হলো ১৪৭১২০০০১। ৩১ অক্টোবর পর্যন্ত এই নিবন্ধীকরণ বৈধ ছিল। এরপর এফসিআরএ-র আইন অনুসারে বৈধতার সময়সীমা ৩১ ডিসেম্বর পর্যন্ত বাড়ানো হয়। এর মধ্যে যেসব সংস্থার পুনর্নবীকরণ সংক্রান্ত আবেদনের সিদ্ধান্ত নেওয়া হয়নি সেই সব সংস্থাগুলির নিবন্ধীকরণের সময়সীমা বৃদ্ধি করে ৩১ ডিসেম্বর পর্যন্ত করা হয়েছে।
এমওসি-র পুনর্নবীকরণ সংক্রান্ত আবেদনটি বিবেচনা করে সেখানে কিছু বিরূপ তথ্য পাওয়া যায়। রেকর্ড অনুযায়ী এসংক্রান্ত তথ্য বিবেচনা করে এমওসি-র পুনর্নবীকরণের আবেদনটি অনুমোদিত হয়নি। এমওসি-র এফসিআরএ নিবন্ধীকরণ ৩১ ডিসেম্বর পর্যন্ত বৈধ ছিল। কেন্দ্রীয় স্বরাষ্ট্র মন্ত্রক এই সংস্থার কোনো অ্যাকাউন্ট বাতিল করেনি । স্টেট ব্যাঙ্ক অফ ইন্ডিয়া জানয়েছে, এমওসি নিজেই তার ব্যাঙ্ক অ্যাকাউন্টগুলি বন্ধ করে দেওয়ার আবেদন জানায়।
CG/CB/SKD/
(Visitor Counter : 134
স্বরাষ্ট্র মন্ত্রক
বঙ্গোপসাগরে উদ্ভূত ঘূর্ণিঝড় মোকাবিলায় প্রস্তুতি নিয়ে এনসিএমসি-র পর্যালোচনা বৈঠক
নতুন দিল্লি, ২৫ সেপ্টেম্বর, ২০২১
ক্যাবিনেট সচিব শ্রী রাজীব গুবার সভাপতিত্বে আজ বঙ্গোপসাগরে উদ্ভূত ঘূর্ণিঝড় মোকাবিলায় প্রস্তুতি নিয়ে ন্যাশনাল ক্রাইসিস ম্যানেজমেন্ট কমিটির বৈঠক অনুষ্ঠিত হয়। এই বৈঠকে ঘূর্ণিঝড় মোকাবিলায় কেন্দ্রীয় সরকারের বিভিন্ন মন্ত্রক ও রাজ্য সরকারের প্রস্তুতি নিয়ে পর্যালোচনা করা হয়।
ভারতের আবহাওয়া দপ্তরের মহানির্দেশক কমিটির কাছে বঙ্গোপসাগরে সৃষ্ট গভীর নিম্নচাপের বর্তমান পরিস্থিতি সম্পর্কে অবহিত করেন। এই গভীর নিম্নচাপ আজ সন্ধ্যার মধ্যে প্রবল ঘূর্ণিঝড়ে রূপান্তরিত হতে পারে। যা আগামীকাল, ২৬ সেপ্টেম্বর সন্ধ্যায় উত্তর অন্ধপ্রদেশ এবং দক্ষিণ ওড়িশার সমুদ্র উপকূল অতিক্রম করতে পারে। এর ফলে ঘন্টায় ৭৫-৮৫ কিলোমিটার পর্যন্ত ঝড়ো হাওয়া বয়ে যাবে। এই ঝড়ের তীব্রতা ঘন্টায় ৯৫ কিলোমিটার পর্যন্ত হতে পারে। ঝড়ের পাশাপাশি অন্ধ্রপ্রদেশ এবং ওড়িশা উপকূলের জেলাগুলিতে প্রবল বৃষ্টিপাত হবে।
অন্ধ্রপ্রদেশ এবং ওড়িশা রাজ্যের মুখ্যসচিবদের প্রয়োজনীয় ব্যবস্থা গ্রহণের জন্য নির্দেশ দেওয়া হয়েছে। এনডিআরএফ- এর ১৮ দলকে কাজে লাগানো হয়েছে। এর বাইরে অতিরিক্ত বাহিনীকে সতর্ক রাখা হয়েছে। এর পাশাপাশি দুর্যোগ মোকাবিলায় সেনা ও নৌবাহিনীকে প্রস্তুত রাখা হয়েছে।
CG/ SB
(Visitor Counter : 109
স্বাস্থ্যওপরিবারকল্যাণমন্ত্রক
কোভিড-১৯ প্রতিরোধের জন্য আয়ুর্বেদ এবং যোগ-নির্ভর চিকিৎসাগত ব্যবস্থাপনার জাতীয় খসড়া প্রকাশ করেছেন ডঃ হর্ষবর্ধন
নয়াদিল্লি, ০৬ অক্টোবর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষবর্ধন আজ কোভিড-১৯ প্রতিরোধের জন্য আয়ুর্বেদ ও যোগ-নির্ভর চিকিৎসা পদ্ধতির ব্যবস্থাপনার একটি জাতীয় খসড়া প্রকাশ করেছেন। ভার্চ্যুয়াল এই অনুষ্ঠানে আয়ুষ দপ্তরের স্বাধীন দায়িত্বপ্রাপ্ত প্রতিমন্ত্রী শ্রী শ্রীপাদ যশো নায়েক, নীতি আয়োগের ভাইস চেয়ারম্যান ডঃ রাজীব কুমার এবং নীতি আয়োগের স্বাস্থ্য সংক্রান্ত বিভাগের সদস্য ডঃ ভি কে পাল উপস্থিত ছিলেন।
আয়ুর্বেদ ও যোগ চিকিৎসার মাধ্যমে কোভিড-১৯ রোগ প্রতিরোধের জন্য একটি আন্তঃবিষয়ক কমিটি গঠন করা হয়। আইসিএমআর – এর প্রাক্তন মহানির্দেশিক ডঃ ভি এম কাটোচ এই কমিটির প্রধানের দায়িত্ব পালন করেছেন। চিকিৎসা সংক্রান্ত বিভিন্ন তথ্য, যেগুলি পরীক্ষা-নিরীক্ষায় সাফল্য পাওয়া গেছে – সেগুলির ওপর ভিত্তি করে একটি প্রতিবেদন তৈরি করা হয়। এই প্রতিবেদনে বিভিন্ন ওষুধের উপকারিতা এবং সেগুলি রোগীদের ওপর প্রয়োগ করলে তার কোনও বিরূপ প্রভাব দেখা যায় কিনা – এসব তথ্য স্থান পেয়েছে। কোভিড-১৯ জন্য জন্য গঠিত জাতীয় টাস্কফোর্সের কাছে এই প্রতিবেদন পেশ করার পর সেটি যৌথ নজরদারি গোষ্ঠীর কাছে পাঠানো হয়। পরবর্তীতে নীতি আয়োগের সুপারিশক্রমে এই খসড়াটি তৈরি করা হয়।
সুপারিশ অনুসারে, আয়ুষ মন্ত্রক যে জাতীয় টাস্কফোর্স গঠন করে, সেই টাস্কফোর্সে দিল্লির অল ইন্ডিয়া ইন্সটিটিউট অফ আয়ুর্বেদ, জামনগরের ইন্সটিটিউট অফ পোস্ট গ্র্যাজুয়েট ট্রেনিং অ্যান্ড রিসার্চ ইন আয়ুর্বেদ, জয়পুরের ন্যাশনাল ইন্সটিটিউট অফ আয়ুর্বেদ, সেন্ট্রাল কাউন্সিল ফর রিসার্চ ইন আয়ুর্বেদিক সায়েন্সেস, সেন্ট্রাল কাউন্সিল ফর রিসার্চ ইন যোগ অ্যান্ড ন্যাচারোপ্যাথি প্রতিষ্ঠানের প্রতিনিধিরা সদস্য ছিলেন।
আয়ুষ মন্ত্রকের রোগ-প্রতিরোধের বিষয়ে বিভিন্ন পরামর্শ বর্তমানে যথেষ্ট জনপ্রিয় হয়েছে। ডঃ হর্ষবর্ধন বলেছেন, কোভিড-১৯ সঙ্কট মোকাবিলায় প্রধানমন্ত্রী শ্রী নরেন্দ্র মোদীও আয়ুষ মন্ত্রকের পরামর্শগুলির ওপর গুরুত্ব দিচ্ছেন। এই খসড়াটি শুধুমাত্র কোভিড প্রতিরোধের পরামর্শই দিচ্ছে না, বর্তমান সময়ের নানা সমস্যার মোকাবিলা করার জন্যও এখানে উল্লিখিত চিরাচরিত পদ্ধতিগুলি অত্যন্ত প্রাসঙ্গিক। তিনি এ প্রসঙ্গে বলেন, সাধারণ আয়ুর্বেদিক জরিবুটি এবং গুলঞ্চ, অশ্বগন্ধা, আয়ুষ-৬৪ লক্ষণহীন বা কম লক্ষণযুক্ত রোগীদের ওপর ভালো কাজ করছে।
মন্ত্রী এ প্রসঙ্গে জানান, শ্রী হরবিলাস শার্দার হিন্দু ওষুধ সংক্রান্ত পুস্তিকাটি আয়ুর্বেদের ক্ষেত্রে গুরুত্বপূর্ণ একটি উপাদান। বৈদিক যুগে অথর্ব বেদে আমরা আয়ুর্বেদের সন্ধান পাই। যে বিজ্ঞান ভারত থেকে পারস্য হয়ে ইউরোপে গিয়েছিল, সেই বিজ্ঞান-ই আধুনিক ওষুধ ব্যবস্থার মূল ভিত্তি। দুর্ভাগ্যজনকভাবে স্বাধীনতার পর আমাদের দেশে আয়ুর্বেদ নিয়ে বেশি চর্চা হয়নি। প্রধানমন্ত্রী শ্রী নরেন্দ্র মোদী প্রথম আয়ুর্বেদের প্রয়োজনীয়তার কথা সকলের সামনে তুলে ধরেন।
মন্ত্রী এ প্রসঙ্গে ২০২০ সালের দ্য ন্যাশনাল কমিশন ফর ইন্ডিয়ান সিস্টেম অফ মেডসিন বিল – এর কথা উল্লেখ করেন। এই বিল জামনগরের আয়ুর্বেদ প্রতিষ্ঠানগুলিকে জাতীয় গুরুত্বপূর্ণ সংস্থার মর্যাদা দিয়েছে। সর্বসম্মতভাবে এই বিল পাসের মাধ্যমে প্রচলিত ওষুধের বিষয়ে মানুষের উৎসাহ যে বৃদ্ধি পাচ্ছে, সেটি প্রতিফলিত হয়েছে। এই অনুষ্ঠানে আয়ুষ মন্ত্রকের সচিব বৈদ্য রাজেশ কাটোচ, স্বাস্থ্য সচিব শ্রী রাজেশ ভূষণ সহ আয়ুষ মন্ত্রকের পদস্থ আধিকারিকরা উপস্থিত ছিলেন।
CG/CB/SB
(
স্বরাষ্ট্র মন্ত্রক
কেন্দ্রীয় মন্ত্রীসভা "মিশন কর্মযোগী" প্রকল্প অনুমোদন করায় কেন্দ্রীয় স্বরাষ্ট্রমন্ত্রী অমিত শাহ সন্তোষ প্রকাশ করেছেন
স্বরাষ্ট্রমন্ত্রী শ্রী অমিত শাহ এই সংস্কারের জন্য প্রধানমন্ত্রীকে ধন্যবাদ জানিয়েছেন
তিনি বলেন, মিশন কর্মযোগীর লক্ষ্য হলো সিভিল সার্ভিসের ক্ষেত্রে বড় ধরনের পরিবর্তন আনা
শ্রী শাহ বলেছেন এই সামগ্রিক এবং বিস্তৃত প্রকল্পের মাধ্যমে একই সঙ্গে ব্যক্তি এবং প্রতিষ্ঠানের ক্ষমতা বৃদ্ধি সম্ভব হবে
একবিংশ শতাব্দীর জন্য এই সংস্কার নতুন কর্মসংস্কৃতি গড়ে তুলবে
স্বরাষ্ট্রমন্ত্রী বলেন ক্রমাগত প্রশিক্ষণের মাধ্যমে,এই ব্যবস্থার গ্রহণযোগ্যতা এবং স্বচ্ছতা বিষয়ে সিভিল সার্ভেন্টদের নিশ্চয়তা এনে দেবে
নতুন ভারত গড়ে তোলার ক্ষেত্রে এই মিশন বিশেষ ভূমিকা পালন করবে
নতুন ভারতের লক্ষ্যে, দক্ষ সিভিল সার্ভিস গড়ে তুলতে শ্রী মোদীর নেতৃত্বাধীন সরকার দৃঢ়প্রতিজ্ঞ বলে শ্রী শাহ জানান
নতুন দিল্লী, ২রা সেপ্টেম্বর, ২০২০
সরকারী চাকরিতে নিয়োগ পরবর্তী সংস্কারের লক্ষ্যে কেন্দ্রীয় মন্ত্রীসভা নতুন "মিশন কর্মযোগী "প্রকল্প অনুমোদন করায় কেন্দ্রীয় স্বরাষ্ট্রমন্ত্রী শ্রী অমিত শাহ সন্তোষ প্রকাশ করেছেন।
শ্রী শাহ এই সংস্কারমূলক প্রকল্পটি অনুমোদিত হওয়ায় প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করেন। তিনি বলেন, এই সামগ্রিক এবং বিস্তৃত প্রকল্পের মাধ্যমে একই সঙ্গে ব্যক্তি এবং প্রতিষ্ঠানের ক্ষমতা বৃদ্ধি সম্ভব হবে।
কেন্দ্রীয় স্বরাষ্ট্রমন্ত্রী বলেন, এটি একটি দিগন্ত উন্মোচনকারী সংস্কার, যা এত দিনের কাজের এক ঘেঁয়েমি কাটিয়ে একবিংশ শতাব্দীর জন্য নতুন কর্মসংস্কৃতি গড়ে তুলবে।স্বরাষ্ট্রমন্ত্রী বলেন, ক্রমাগত প্রশিক্ষণের মাধ্যমে সিভিল সার্ভেন্টদের এই ব্যবস্থার গ্রহণযোগ্যতা এবং স্বচ্ছতা বিষয়ে নিশ্চয়তা এনে দেবে।
শ্রী শাহ জানান, এই সংস্কার শুধুমাত্র সরকারী কাজে সিভিল সার্ভেন্টদের দক্ষতা বৃদ্ধির লক্ষ্যে নয়, নতুন ভারত গড়তেও তাদের উৎসাহিত করবে।
নতুন ভারতের জন্য প্রস্তুত সিভিল সার্ভিস গড়ে তুলতে শ্রী মোদীর নেতৃত্বাধীন সরকার দৃঢ়প্রতিজ্ঞ বলে শ্রী শাহ জানান।
স্বরাষ্ট্রমন্ত্রী বলেন, সিভিল সার্ভেন্টদের দক্ষতা বৃদ্ধির ভিত গড়ে তোলার লক্ষ্যে এনপিসিএসসিবি গঠন করা হয়েছে। বিশ্বের বড় বড় প্রতিষ্ঠানে শিক্ষা গ্রহন করলেও, ভারতের সংস্কৃতি, সংবেদনশীলতা এবং মাটির টান যাতে তাদের মধ্যে গড়ে ওঠে সেই লক্ষ্যেই এই সংস্কার করা হয়েছে।
এই কর্মসূচী রূপায়িত হবে"আইজিওটিকর্মযোগী" নামে সমন্বিত সরকারি অনলাইন প্রশিক্ষণের মাধ্যমে। এই প্রকল্পের অধীনে প্রায় ৪৬ লক্ষ কেন্দ্রীয় কর্মচারীদের প্রশিক্ষণ দেওয়া হবে। ২০২০-২১ থেকে ২০২৪-২৫ সাল পর্যন্ত আগামী পাঁচ বছরে এর জন্য ৫১০.৮৬ কোটি টাকা খরচ করা হবে বলে স্বরাষ্ট্রমন্ত্রী শ্রী আমিত শাহ জানিয়েছেন।
(CG/PPM
প্রতিরক্ষামন্ত্রক
দক্ষিনাঞ্চলীয় নৌ-সেনা কমান্ডের দায়িত্ব গ্রহণ করলেন ভাইস অ্যামিরাল অনিল কুমার চাওলা
নয়াদিল্লি, ৩১ জুলাই, ২০১৮
ভাইস অ্যাডমিরাল অনিল কুমার চাওলা দক্ষিনাঞ্চলীয় নৌ-সেনা কমান্ডের ২৮-তম ফ্ল্যাগ অফিসার কমান্ডিং-ইন-চিফ পদের  দায়িত্বগ্রহণ করেছেন। তিনি ভাইস অ্যাডমিরাল এ আর কার্ভের স্হলাভিষিক্ত হলেন। ভাইস অ্যাডমিরাল কার্ভে সুদীর্ঘ ৩৮ বছরের এক গৌরবময় কর্মজীবন শেষে আবসর গ্রহণ করেছেন। নতুন এই দায়িত্ব গ্রহণের পূর্বে ভাইস অ্যাডমিরাল চাওলা দিল্লীতে নৌ-সেনার সদর দপ্তরে চিফ অফ্ পার্সোনেল পদে আসিন ছিলেন। দেরাদুনের বাসিন্দা ভাইস অ্যাডমিরাল চাওলা সোমবার কোচি এসে পৌঁছান। সেখানে তাঁকে ‘গার্ড অফ অনার’ দেওয়া হয়। দায়িত্ব হস্তান্তরের পূর্বে সাংবাদিকদের ভাইস অ্যাডমিরাল কার্ভে জানান, মানবিক সহায়তা ও বিপর্যয়ের সময় ত্রাণ প্রদানের ক্ষেত্রে নৌ-বাহিনী ও রাজ্যের অসামরিক প্রশাসনের মধ্যে এক সুসামঞ্জস্য গড়ে উঠেছে। এরপর, তাকে নৌ-বাহিনীর পক্ষ থেকে বিদায় সংবর্ধনা দেওয়া হয়।
(Visitor Counter : 54
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৮৬ কোটি ৫১ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৫ কোটিরও বেশি টিকার ডোজ রয়েছে এবং আরও ৬৩ লক্ষ ৬৯ হাজার ডোজ শীঘ্রই সরবরাহ করা হবে
নয়াদিল্লি, ৩০ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৮৬ কোটি ৫১ লক্ষ ৫২ হাজার ৬৯৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৫ কোটি ৪৬ হাজারেরও বেশি টিকার ডোজ ডোজ হাতে রয়েছে। এছাড়াও, আরও ৬৩ লক্ষ ৬৯ হাজার ৮৯০টি টিকার ডোজ শীঘ্রই সরবরাহ করা হবে।
CG/SS/SB
(Visitor Counter : 119
তথ্যওসম্প্রচারমন্ত্রক
মন্ত্রিপরিষদ কোভিডের দ্বিতীয় ঢেউয়ের কারণে উদ্ভুত পরিস্থিতি নিয়ে আলোচনা করেছে
নয়াদিল্লী, ৩০ এপ্রিল, ২০২১
দেশে কোভিডের দ্বিতীয় ঢেউয়ের ফলে উদ্ভুত পরিস্থিতি নিয়ে মন্ত্রিপরিষদ আজ আলোচনা করেছে।
মন্ত্রিপরিষদের বৈঠকে বলা হয়েছে মহামারীর ফলে উদ্ভূত বর্তমান পরিস্থিতি শতাব্দীতে একবার ঘটে এবং সারা বিশ্বের কাছে তা এক বড় চ্যালেঞ্জ।
কোভিডের বিরুদ্ধে লড়াইয়ে কেন্দ্রের টিম ইন্ডিয়া উদ্যোগ আসলে কেন্দ্রীয় সরকার, রাজ্য সরকার এবং ভারতের জনসাধারণের যৌথ প্রয়াস।
প্রধানমন্ত্রী শ্রী নরেন্দ্র মোদী বলেছেন, সরকারের সব শাখা একযোগে কাজ করছে এবং পরিস্থিতি নিয়ন্ত্রণে দ্রুত উদ্যোগ নিয়েছে। তিনি মন্ত্রীদের পরামর্শ দেন তাঁরা যেন নিজ নিজ অঞ্চলে মানুষের সঙ্গে যোগাযোগ রেখে চলেন, তাঁদের সাহায্য করেন এবং জনসাধারণের বক্তব্য শোনেন। স্থানীয় পর্যায়ে উদ্ভুত বিভিন্ন সমস্যা দ্রুত চিহ্নিত করে সেগুলির সমাধানের ওপর তিনি গুরুত্ব দিয়েছেন।
কেন্দ্র রাজ্য সরকার এবং ভারতের জনসাধারণ যৌথভাবে গত ১৪ মাস ধরে যেসব উদ্যোগ নিয়েছে মন্ত্রিপরিষদ তারও পর্যালোচনা করেছে।
হাসপাতালের শয্যা, পিএসএ অক্সিজেনের ব্যবস্থা সহ চিকিৎসা পরিকাঠামোর উন্নয়নে কেন্দ্র রাজ্যগুলির সঙ্গে যৌথভাবে নানা উদ্যোগ গ্রহণ করেছে। বৈঠকে অক্সিজেনের উৎপাদন, মজুত ও পরিবহণ, প্রয়োজনীয় ওষুধের লভ্যতা এবং বাজারে সেই ওষুধ কতটা রয়েছে সে বিষয়ে তথ্য সংগ্রহ করা নিয়ে বৈঠকে আলোচনা হয়েছে। ওষুধ এবং অক্সিজেনের উৎপাদন বাড়িয়ে সেগুলি সরবরাহ করার মধ্য দিয়ে মানুষের কাছে পৌঁছে দেওয়ার জন্য কি কি উদ্যোগ নেওয়া হয়েছে বৈঠকে তা নিয়েও আলোচনা হয়। খাদ্যশস্য বিতরণ এবং জন ধন অ্যাকাউন্ট হোল্ডারদের আর্থিক সাহায্যের মতো সমাজের পিছিয়ে পরা শ্রেণীর মানুষদের বিভিন্নভাবে সাহায্য করার বিষয় নিয়েও বৈঠকে আলোচনা হয়েছে।
ভারত সফলভাবে দুটি টিকা উৎপাদন করছে এবং আরও কয়েকটি টিকা অনুমোদনের বিভিন্ন স্তরে রয়েছে। আজকের পাওয়া হিসেব অনুযায়ী ১৫ কোটির বেশি টিকার ডোজ দেওয়া হয়েছে।
মন্ত্রিপরিষদ কোভিড সংক্রান্ত যথাযথ আচরণবিধি অর্থাৎ মাস্ক পরা, ৬ ফুট শারীরিক দূরত্ব বজায় রাখা এবং নিয়মিত হাত ধোয়ার ওপর গুরুত্ব দিয়েছে।
মন্ত্রিপরিষদ এই বিপুল কর্মযজ্ঞে সমাজের অংশগ্রহণের ওপর জোর দিয়েছে এবং এই ভাইরাসকে পরাজিত করে দেশ পরিস্থিতির মোকাবিলা করতে পারবে বলে আস্থা প্রকাশ করেছে।
প্রধানমন্ত্রী নরেন্দ্র মোদীর পৌরহিত্যে এই বৈঠক ভিডিও কনফারেন্সের মাধ্যমে হয়। বৈঠকে মন্ত্রীরা ছাড়াও প্রধানমন্ত্রীর প্রধান সচিব এবং ক্যাবিনেট সচিবও উপস্থিত ছিলেন। কোভিড-১৯ মহামারীর বিরুদ্ধে কি কি ব্যবস্থা নেওয়া হয়েছে সে বিষয়ে নীতি আয়োগের স্বাস্থ্য বিভাগের সদস্য ডঃ ভি কে পাল বিস্তারিতভাবে বৈঠকে জানিয়েছেন।
SDG/CB/NS
(Visitor Counter : 166
শিল্পওবাণিজ্যমন্ত্রক
দেশে স্বত্ত্ব সংক্রান্ত আবেদনপত্র দাখিলের সংখ্যা ২০১৮-তে বেড়েছে
কলকাতায় পেটেন্ট বা স্বত্ত্ব সংক্রান্ত বিষয়ে একদিনের সেমিনার
কলকাতা, ২৬ জুন, ২০১৯
বিশ্ব মেধাসম্পত্তি সংগঠনের সহযোগিতায় কলকাতায় আজ ভারতীয় পেটেন্ট কার্যালয়ের পক্ষ থেকে পেটেন্ট বা স্বত্ত্ব সহযোগিতা চুক্তি নিয়ে একদিনের এক আলোচনাসভার আয়োজন করা হয়। উদ্ভাবক এবং আবিষ্কারকদের মেধাসম্পত্তির সুরক্ষায় আরও সচেতনতা বাড়াতে কেন্দ্রীয় সরকার ‘সৃজনশীল ভারত : অভিনব ভারত’ উদ্যোগের আওতায় সারা দেশে এ ধরনের সেমিনারের আয়োজন করছে। পশ্চিমবঙ্গ সরকার এবং বণিকসভা অ্যাসোচেমের সহযোগিতায় কেন্দ্রীয় বাণিজ্য ও শিল্প মন্ত্রকের অধীন শিল্প ও অভ্যন্তরীণ বাণিজ্য প্রসার দপ্তরের ইন্ডিয়ান পেটেন্ট অফিস এই সেমিনারের আয়োজন করে। দেরাদুন ও লক্ষ্ণৌ-এর পর কলকাতায় আয়োজিত এটি এ ধরনের তৃতীয় সেমিনার। পরবর্তী সেমিনারের আয়োজন করা হবে ভুবনেশ্বরে।
ইন্ডিয়ান পেটেন্ট কার্যালয়ের সিনিয়র জয়েন্ট কন্ট্রোলার ডঃ কে এস কারদম এই আলোচনাসভার উদ্বোধন করে ‘পেটেন্ট সহযোগিতা চুক্তির কার্যকারিতা – জাতীয় দৃষ্টিভঙ্গি’ শীর্ষক বিষয়ে ভাষণ দেন। তিনি জানান, বিগত বছরে স্বত্ত্ব সংক্রান্ত আবেদন দাখিলের সংখ্যা প্রায় ৫০ হাজারে পৌঁছেছে। এ ধরনের সবথেকে বেশি আবেদন পাওয়া গিয়েছে ক্ষুদ্র ও মাঝারি শিল্পক্ষেত্র থেকে। এছাড়াও, আইআইটি, সিএসআইআর, ডিআরডিও সহ কয়েকটি বেসরকারি প্রতিষ্ঠানও বড় মাপের পেটেন্ট সংক্রান্ত আবেদন জানিয়েছে। স্বত্ত্ব সংক্রান্ত আবেদন দাখিলের ক্ষেত্রে বিশ্বের বিভিন্ন দেশের সরকারি ও রাষ্ট্রায়ত্ত গবেষণা সংগঠনগুলির মধ্যে সিএসআইআর সবচেয়ে ওপরে রয়েছে বলেও তিনি জানান। ডঃ কারদম আরও জানান, বিশ্ব তালিকায় স্বত্ত্ব সংক্রান্ত আবেদনপত্র দাখিলের ক্ষেত্রে ভারত ত্রয়োদশ স্থানে রয়েছে।
উল্লেখ করা যেতে পারে, ১৯৭০-এর ১৯শে জুন, স্বত্ত্ব সহযোগিতা চুক্তি স্বাক্ষরিত হয়। ১৯৭৮-এর ২৫শে জানুয়ারি থেকে এই চুক্তি কার্যকর হয়েছে। ভারত ১৯৯৮-এর ৭ই ডিসেম্বর, ৯৮তম সদস্য দেশ হিসাবে এই চুক্তিতে সামিল হয়। জাতীয় মেধাসম্পদ অধিকার নীতি, ২০১৬ প্রসঙ্গে ডঃ কারদম বলেন, দেশে এই নীতি কার্যকর হওয়ার ফলে মেধাসম্পদ সুরক্ষার ক্ষেত্রে সামঞ্জস্য এসেছে। মেধাসম্পদের অধিকার সম্পর্কে পড়ুয়াদের মধ্যে সচেতনতা গড়ে তুলতে এনসিইআরটি-র সিলেবাসে একটি অধ্যায় অন্তর্ভুক্ত করা হয়েছে বলেও তিনি জানান।
সেমিনারে বিশিষ্ট ব্যক্তিদের মধ্যে বিশ্ব মেধাসম্পত্তি সংগঠনের কারিগরি সহযোগিতা শাখার প্রধান মিঃ আল্লাল আলুই, সংগঠনের স্বত্ত্ব সংক্রান্ত সহযোগিতা চুক্তি শাখার প্রধান মিঃ মৌগামাদু আবিদাইন উপস্থিত ছিলেন।
CG/BD/DM
(Visitor Counter : 95
যোগাযোগওতথ্যপ্রযুক্তিমন্ত্রক
কোভিড-১৯ সঙ্কটের সময় মানুষের সেবার জন্য ডাকবিভাগকে তাঁদের নিরলস প্রয়াস অব্যাহত রাখতে বললেন শ্রী সঞ্জয় ধোত্রে
নয়াদিল্লি, ২৪ এপ্রিল, ২০২০
কেন্দ্রীয় যোগাযোগ প্রতিমন্ত্রী শ্রী সঞ্জয় ধোত্রে ভিডিও কনফারেন্সের মাধ্যমে ডাকবিভাগের বিভিন্ন উদ্যোগ পর্যালোচনা করেছেন। ডাকবিভাগের নানা কাজের প্রশংসা করে শ্রী ধোত্রে সামাজিক দূরত্ব বজায় রেখে দেশের সেবায় আরও ব্রতী হওয়ার আহ্বান জানান। শ্রী ধোত্রে বলেন, বিভিন্ন সরকারি দপ্তর ডাকবিভাগের পরিষেবা ব্যবস্থার সুবিধা গ্রহণ করতে পারে। তাই, দপ্তরের মধ্যে আরও সমন্বয় বাড়ানোর প্রয়োজন। আধার উপযোগী পেমেন্ট ব্যবস্থার কথা উল্লেখ করে মন্ত্রী বলেন, ডাকবিভাগকে আর্থিক পরিষেবা পৌঁছে দেওয়ার ক্ষেত্রে এ ধরনের পদ্ধতিকে গ্রাহকদের মধ্যে আরও বেশি জনপ্রিয় করে তুলতে হবে। সেই সঙ্গে, ডাক ডিভিশনগুলিকে গ্রাহকের বাড়িতে আর্থিক সুবিধা পৌঁছে দেওয়ার জন্য জেলাশাসক ও রাজ্য প্রশাসনের সঙ্গে সমন্বয় বৃদ্ধি করতে হবে।
শ্রী ধোত্রে আরও জানান, কোভিড সংক্রামিত এলাকাগুলি বাদ দিয়ে দেশের বাকি অংশে অধিকাংশ ডাকঘর চালু রয়েছে। কোভিড-১৯ সংক্রান্ত অত্যাবশ্যক পরিষবা প্রদানে গুরুত্ব দেওয়া হচ্ছে। তিনি আরও জানান, লকডাউন চলাকালীন সময় গত ২০শে এপ্রিল পর্যন্ত ১ কোটি ৮০ লক্ষ ডাকঘর সেভিংস ব্যাঙ্ক লেনদেনের পরিমাণ ছিল ২৮ হাজার কোটি টাকা। এছাড়াও, ৪ লক্ষ ৩০ হাজার এটিএম লেনদেনে ১৩৫ কোটি টাকা তোলা হয়েছে। আধার-ভিত্তিক পেমেন্ট ব্যবস্থা, বিশেষ করে গ্রামাঞ্চলে বয়স্ক ব্যক্তি, দিব্যাঙ্গজন ও পেনশন-প্রাপকদের কাছে অত্যন্ত উপযোগী হয়েছে। এমনকি, ৫২ লক্ষ প্রত্যক্ষ সুবিধা হস্তান্তর ব্যবস্থায় ৪৮০ কোটি টাকা হস্তান্তরিত করা হয়েছে। লকডাউনের সময় ওষুধপত্র পাওয়ার ক্ষেত্রে কোনও ব্যক্তি যাতে সমস্যার সম্মুখীন না হন, তার জন্য ডাকবিভাগের সমস্ত কর্মীকে সংবেদনশীল হতে বলা হয়েছে। পশ্চিমবঙ্গ সহ আরও কয়েকটি রাজ্যে ডাক ইউনিটগুলি ইন্ডিয়ান ড্রাগ ম্যানুফ্যাকচারার্স অ্যাসোসিয়েশনের সঙ্গে চুক্তি স্বাক্ষর করেছে।
হরিয়ানা সার্কেলের তথ্য প্রযুক্তি দল ডাক মিত্র অ্যাপ তৈরি করেছে। এই অ্যাপটিকে হরিয়ানা সরকারের পোর্টালের সঙ্গে জুড়ে দেওয়া হয়েছে। এর ফলে , মানুষকে তাঁদের সঞ্চিত অর্থ তোলার ক্ষেত্রে ব্যাঙ্কের পাশাপাশি, ডাকঘরের সুবিধা গ্রহণ করতে পারবেন। শ্রী ধোত্রে বিভকন্ন সার্কেল ও ডাকবিভাগের রাজ্য ডাক ইউনিটগুলিকে ডাক বিভাগের হেল্পলাইন নম্বরগুলি আরও বেশি প্রচারের জন্য নির্দেশ দিয়েছেন, যাতে সাধারণ মানুষ বিভিন্ন ডাক পরিষেবা সহজেই গ্রহণ করতে পারেন।
(CG/BD/SB